Ween Schul

Jü Ween Schul (tjüsch: Miesmuschel) as en schul wat önj e ååstlike nordatlantik jeeft, ambai foon Aquitaine önjt sööden bit Svalbard än e wite sii önjt norden. Önj e weestlike Atlantik jeeft et har ambai foon Washington D.C. bit Maine. Uk önjt sööden foon Gräinlönj än Islönj laawet jü. Diling jeeft et har uk önj e Pasiifik ouerdåt jü foon manschne deer haane slaawed wörden as.

Jü ween schul laawet önj flåk wååder bit tu en diipde foon 20 meeter. Ma trädje mååget jü har aw en stääwien grün fååst, dåt jü ai wachdriwe koon. Jü koon dadeer trädje uk seelew wider liise än ma harn fötj en latj stuk tubäägleede. Da schule laawe aw reege ma bit tu 2000 diirte aw e kwadrootmeeter.

Ma har gile filtert jü ween schul plankton, bakteerie än ouder organisch materjool üt et wååder. Sü riinsched jü uk et wååder än ferbäädert e wååderkwaliteet. En wåksen schul koon ark stün ån bit twäär liiter wååder riinsche.

 Kiik uk deer 

Kategorie:Twiiskaalagen